Tiltale for overtrædelse af straffelovens § 291, stk. 2, hærværk af betydeligt omfang
Ret: Retten i Viborg (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

RETTEN I  VIBORG

Udskrift af dombogen

D O M

afsagt den 4. februar 2022

Rettens nr. 4480/2021
Politiets nr. 4100-77111-01017-21

Anklagemyndigheden
mod
Tiltalte
født 1944
Adresse 1
By

Der har medvirket domsmænd ved behandlingen af denne sag.

Anklageskrift er modtaget den 11. oktober 2021.

Tiltalte er tiltalt for overtrædelse af

1.
straffelovens § 291, stk. 2, hærværk af betydeligt omfang, ved den 12.
juli 2021 ca. kl. 15.00 på Adresse 2 i By at have forøvet hærværk af
betydeligt omfang, idet tiltalte klippede op til en meter af højden på 122
stk. Thuja Occidentalis Smaragd hækkeplanter, der var placeret på
Forurettedes grund, hvorved der skete skade for ca. 315.000 kr.,

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Forurettede har påstået, at tiltalte skal betale 331.047,50 kr. i erstatning.

Tiltalte har bestridt erstatningspligten og kravets størrelse.

Sagens oplysninger

Der er afgivet forklaring af tiltalte og af Forurettede.

Forklaringerne er lydoptaget og gengives ikke i dommen.

Std 75284



side 2

Under sagen er der dokumenteret en række fotos og andre bilag af
betydning for sagen.

Rettens begrundelse og afgørelse

Det kan allerede efter tiltaltes egen forklaring lægges til grund, at han som
nærmere anført i tiltalen klippede op til en meter af de pågældende
tujaplan-ter, der stod ca. 60 cm inde på ejendommen tilhørende
Forurettede, og at planterne derefter havde en højde på ca. 2 meter. Det er
ubestridt, at hegnet efter placeringen er at betragte som Forurettedes eget
hegn. Tiltalte har bl.a. be-grundet handlingen med, at hækplanterne var
højere, end de måtte være, og at hækken skadede de grantræer, som stod på
hans egen ejendom.

Da ejendommen ligger i landzone og uden for, hvad der i hegnsloven
kaldes bebygget området, kunne hækken kræves nedklippet til en højde på
2 meter med tillæg af de 60 cm, den ligger inde på Forurettedes grund, i alt
2,60 m, jf. herved hegnslovens § 2, § 10, stk. 6, og § 18, stk. 9.

Tiltalte har under hovedforhandlingen demonstreret et godt kendskab til de
naboretlige regler, herunder hegnsloven, og det er ubetænkeligt at lægge til
grund, at tiltalte måtte indse, at hans egenmægtige nedklipning af hækken
til en højde på ca. 2 meter var uberettiget.

Det, som tiltalte har anført vedrørende skadepåvirkning på hans eget hegn,
er ikke nærmere dokumenteret og kan allerede af denne grund ikke
berettige den sket nedklipning.

Tiltalte er derfor skyldig i den rejste tiltale.

Straffen fastsættes til fængsel i 30 dage, jf. straffelovens § 291, stk. 2, jf.
stk. 1.

Da det ikke findes påkrævet, at straffen fuldbyrdes, gøres den betinget som
nedenfor anført. jf. straffelovens § 56, stk. 1.

Retsformanden henviser det fremsatte erstatningskrav til civilt søgsmål,
alle-rede fordi der ikke foreligger dokumentation for kravet i form af syn
og skøn.

Thi kendes for ret:

Tiltalte skal straffes med fængsel i 30 dage.

Straffen skal ikke fuldbyrdes, hvis tiltalte overholder følgende betingelse:

1. Tiltalte må ikke begå noget strafbart i en prøvetid på 1 år fra endelig



side 3

dom.

Tiltalte skal betale sagens omkostninger.

Dommer